
Scriptores historiae Augastae qai vocantar, qaamquam 
omnium, qui ad nostram memoriam manserunt, veterum 
historicorum infimos atque miserrimos esse satis constat, 
tamen ad historiam illorum temporum — secundi et tertii 
p. Ch. n. seculi - cognoscendam maximi nobis esse momenti 
quivis concedat. Qui quam leves atque ineptos in impe* 
ratorum Bomanorum vitis consarcinandis se praebuerint, 
viri docti iam saepenumero demonstraverunt. neque om- 
nino quisquam qui accuratius in eorum auctoritatem inqui- 
siverit, intelligere non potest, ea, quae ipsi ab aliis recepta 
nimis confidenter referant, magna ex parte vehementer a 
fide abhorrere. Sed non adeo illi de plebe opifices et 
artis rudes et consilii expertes meras ubique egerunt nugas, 
ut K)mnia quaecunque literis mandarerunt pro falsis ac per- 
versis habere ideoque repudiare liceat. Immo potius non 
modo permulta de imperatorum rebus gestis imperiique 
statu ac condicione gravissima et dignissima memoratu tra- 
diderunt, verum etiam inter ineptiarum quisquiliarumque 
farraginem haud exiguum epistularum actorumque publico- 
rum numerun) protulerunt, quae si procul dubio vera et 
genuina monumenta existimanda sunt, sicuti lapides et 
nummos certissima rerum testimonia nobis afferre patet. At 
quo maiorem auctoritatem veris imperatorum vel aliorum 
illustrium virorum epistulis tribuere debemus, eo magis ca- 
veamus necesse est, ne quaecunque veri speciem prae se 
ferant nuUo discrimine avide arripiamus neve scriptorum 
quorundam commentis atque praestigiis temere quasi histo- 
ricis monumentis fidem habeamus. 



Quare me operae pretium esse facturum arbitror, si de 
fide atque auctoritate epistularum actorumque, quae a scrip- ' 
toribus historiae Augustae proferuntur, quaestionem insti- 
tuerim; quae quam sit ambigna et impedita non nescius 
quamvis eam prorsus ad iiquidum perduci omnesque quibus 
obstrusa sit difficultates hac dissertatione, cuius particulam 
offero, tolli non posse libere confitear, non omnino ta- 
men oleum et operam me perdidisse spero atque confido. 
Neque vereor, ne quis me sine causa atque ex vano acta 
illa imperatorum vitis indita in suspicionem vocare totamque 
quaestionem quasi fundamento carere, obiciat. Nam cum 
i&m liberae reipublicae temporibus historicos fuisse qui talia 
fingerent falsamque suam de rebus gestis opinionem falsis 
testimoniis probare et confirmare studerent, notum et apud 
omnes pervulgatum sit q^s est qui neget, veri esse simil- 
limum etiam Caesarum aetate scriptor^, ut miris porten- 
tosisque quas ederent fabellis apud vulgum fidem augerent, 
ad eandem rationem confugisse? idquod tantum abest ut 
mirum et incredibile esse videatur ut illi ipsi aetati optime 
conveniat Quo enim magis illis temporibus* literarum doc* 
trinaeque studium evanescebat quoque magis rhetorum dis- 
ciplinae tribuebatur, qua instructi atque instituti cum alii 
scriptores tum historici nimis ad oratoria dicendi omamenta 
inclinare studiosiusque dicendi artificium consectari coepe- 
nmt, eo magis veritas delectationis illecebris cedere coepit 
atque abhorrere a corrupto hominum iudicio et approbatione. 
lam putidum et molestum esse videbatur, simpliciter ac nude 
referre quae gesta erant; et cum id potissimum scriptores 
agerent ut vulgi assensionem clamoresque captarent, non 
tam verum quam ai^utum sectabantur nec tam ad historiae 
fidem quam ad hominum voluntatem atque oblectationem 



1) Praeter ceteros nominare iavat G. Licinium Macram, 
de quo oonfer qaae notavit Th. MommseniiB: iRdmischo Chro* 
nologiec p. 94 seqq. (a. 1859). 



narrabant« quare cam vulgum maxime delectari mirificis 
fabulis monstrosisque narratiunculis intelligerent et optime 
se commendari rerum quas proderent novitate atque inso* 
lentia, nihil est, quod mireris, omnes fere illorum temporum 
libros historicos, haudita multis veluti Gassii Dionis vel 
Herodiani exceptis, eiusmodi commentis ac fabellis refer- 
tos esse et quasi scatere, ita ut id quod iam superiore tem* 
pore rhetoribus quasi concedendum esse videbaturO) ut in 
historiis ementirentur, tunc multo etiam licentius usurpatum 
ac factitatum esse coUegeris. -- Sed hoc universe tantum 
significasse vix sufficiat; magis ad istam historias scribendi 
rationem illustrandam expedit, certa testimoniorum fide niti 
et testem ipsum gravissimum producere, Lucianum dico. 
Is itt libro, qui inscribitur i>quomodo historia conscribenda 
sittt cum de aequalibus historicis qui de bello Parthico 
scripserant, acerrimum iudicium faceret^), ex eorum diffusis 
voluminibus exempli gratia satis magnum capitum et loco- 
rum numerum attulit, quibus quam illi essent miselli et 
nepti scriptores, comprobaret. Taedet me illorum putidas 
ineptias atque stultitias recoquere, quas ipse legat quivelit; 
sed hoc mirum sane et incredibile esse videtur, neque illos 
duMtasse de iis qaoque rebus, quae ipsorum aetate gestae 
erant, tam ridiculas atque aniles fabulas comminisci et pro 
vere certeque factis praedicare, neque aequales, quos fictas 
et ementitas eas esse fugere non posset, talibus mendaciiS' 
esse offensos. 

Quare cum omnino nullus illis esset mentiendi modus, 
ne hoc quidaro ab eorum impudentia alienum fuisse docet 



1) cf. in Cicer. Brut. c. 11 Attlci verba: ...qaoniam qnidem 
concessum est rhetoribus ementiri in historiis, ut aliquid dicere pos- 
sint ar^tius. 

2) cf. Lucian. ^n6k ^^t iatoQlav avyyQafpHv, c. 13 sqq. 
STmi]Tt<^y iadicat de sai temporis scriptoribus Herodianus 
1. L c. 1. 

Lucianus , ut quisque audacissime et insolentissime menti- 
retur, ita eum firmissime asseverare consuevisse, se omnia 
vere referre, atque sanctissime iurare, se non ab aliis audisse, 
quaenarraret sed ipsum oculis vidisse^). Quaecum ita sint, 
maxime cavendum esse apparet, ne talibus asseverationibus 
leviter credamus, neve illis freti si quae mira et suspecta 
esse videntur vel nihil curemus vel nimis argute defendere 
et explicare studeamus. Nam neque omnia cxempla, qui- 
bus suae aetatis rationem historiae conscribendae ostendere 
posset, Lucianum loco laudato comprehendisse neque inse- 
quenti aetate similia defuisse et per se veri est simillimum 
et ex multis scriptorum historiae Augustae locis intelligitur ; 
quod enim Heliogabalum imperatorem coegisse nonnullos 
scriptoresut nnefanda immo potius impia^ de Diadumeniani 
Gaesaris luxuria disputarent, Lampridius narrat (Lampr. 
V. Heliog. c. 8, 5 ed. Peter.), ea non vere eos dixisse, sed 
cogitate ac consulto ementitos esse manifestum est. Neque 
igitur dubitari potest, quin scriptores quoque historiae 
Augustae, quippe qui, quamvis ipsi sua sponte finxisse 
atque scientes fefellisse non putandi sint, priorum histori- 
corum diffusa opera in summariorum angustias compellere 
eorumque vestigiis nuUo suo iudicio insistere contenti fuerint, 
eiusmodi mendaciis ac fabulis quasi redundent. £t profecto, 
si in Maximini imperatoris vitam a Capitolino scriptam 
aocuratius inquisiveris , e meris fere mendaciis, quae illis 
belli Parthici scriptorum omnino nihil cedant, eam constare 
invenies. 

Recte quidem dixerit quispiam, quia Lucianus 1. 1. 
istos historicos obiurgarverit, quod fabulas et alia mendacia 
composuissent, non obiurgaverit quod literas vel acta fin- 
xissent, inde colligi posse, has quoque imperatorum vitas, 



1) Ita impndentissime af&rmayit quidam ex illis mendaoibus, 
quos notat LucianusL 1.: eSra oipdalfAmv amaToUQa' ^ygdipa} roi^ 
vvv a eJ^oVf ovx S i^xovaa.* 



de quibus agitur, multis ineptiis ac narratiunculis fabulosis 
esse contaminatas, non inde colligendum esse, etiam epistu- 
las et acta, quae vera ac genuina esse scriptores nostri con- 
t^derent suspecta esse aut falsa. At quoniam id efficere 
Yolui et effecisse mihi videor, ut hac Caesarum aetacte scri- 
ptores non modo non ad integram orationis sanitatem sim- 
plicemque candorem rediisse, sed magis magisque nulla ve- 
ritatis habita ratione ad delectationis vehementiorisque oma- 
ttts studium et foeda laudationum lenocinia ductos vel potius 
raptos esse omnibus appareat, hoc quod supra monui, tenen- 
dom esse quivis mihi concedat, ut multo etiam magis quam 
antiqui scriptores huius aetatis historici falsarii ac mendaces 
existimandi sint. Quare quod iam illi sua commenta suppo- 
sitidis testimoniis probare ac confirmare non verebantur, hos 
iisdem fraudibus ac fallaciis non abstinuisse pro certo affir- 
mare licet. 

Neque tamen id solum fuit, quo scriptores ad literas 
aliaque monumenta ^) supponenda et fingenda moti esse viden- 
tur. Quod enim usu receptum erat apud veteres historicos^ 
ut commentariis orationes contionesque intexerent quibus 
homines ipsos agentes et loquentes repraesentare eorumque 
habitum ae naturam quam maxime expresse legentium ocu- 
lis subicere vellent, id eo studiosius scriptores amplexos 
esse ac coluisse videmus, quo magis quodvis oratorii or- 



*1) Non modo epistalas vel acta publica tunc conficta esse^ 
verum etiam alia monnmenta, veluti titulos, e scriptorum historiae 
Angastae locis nonnullis intelligimus. Nam falsam est ut unum af- 
feram, quod Trebellius PoUio (vit. Gallien c. 19, 4, ed. Pet.) 
narrat statuam quandam habuisse »inscriptum Gallieno luniorl Solo- 
nlno additum«, quoniam GaUieni Augusti filio, de quo sermo est, 
Gallieni nomen non fuisse constat. — De aliis iam rectissime 
iudicavit Henricus Gannegieter in commentatione de iTrebellii 
PoUionis negligentia castigatac (p. 191 sq.), quam una cum iibro 
singulari >de mutata Romanoram nominum sab principibus rationec 
a. 1774 publici iuris fecit. 

namenti genus sectabantur et universae Romanorum literae 
ad istam dicendi rationem inclinabant. Sed quoniam semper 
omnibusque locis, quibus scriptores personas ipsas inducendo 
optime animos allici ac moveri posse existimabant, illam 
rationem inire iis nequaquam licuit, — neque enim homines 
longo vallo distantes inter se coUoquentes facere potuit, nisi 
qui impudentissime mentiri auderetO,--ad id paulatim confu- 
gerunt, ut inter eos literarum commercium fingerent lite- 
risque suppositiciis, quae illi vellent ac sentirent, exprimere 
et illustrare studerent. Quae cum ita essent illas quoque 
epistulas vel prationes quas scriptores historiae Angustae 
protulerunt nobis suspectas esse habendas nemo negaverit. 
Neque enim fieri potuit quin cum omnes fere historicos, e 
quibus nostri penderent, eiusmodi commentis libros implevis- 
sent, horum quoque vitae talibus inficerentur. Et quamvis nul- 
lus fere unquam vir doctus de singularum literarum fide se 
dubitare profiteretur, quin ab aliis repudiaretur vel refuta- 
retur, plerosque tamen iam dudum intellexisse arbitror^), 
non prorsus omnia illa acta essegenuina; quod quam recte 
iudicaverint manifesto evincitur, ut hoc unum afferam, epi- 



1) Sed ne hac quidem in re nonnuUi scriptores prorsas inepti 
fidem servarunt, in quorum numero anonymus qui vocatur Gassii 
Dionis continuator referendus est. Cuius narratiunculas longe 
a fide abhorrere ac plane fabulosas esse ita in promptu mani- 
festumque est, ut recte mireris, e coniectura toUere conatos* esse 
viros doctos, quae nimis contra veritatem repugnare putarent. Et 
tamen vei eo, quod in excerptis Constantlnianis temporum ordinem 
servatum esseconstatiWaddingtonium et Oberdickium probi- 
beri oportuit, ne nomen Gallieni, quem cum Odenato coUocatum 
esse scriptor inepte refert (Frg. ed. Ddf. p. 239), in »raAAoff «* (Wad- 
dington ad Lebas 'inscriptions' 2600) aut »0vaXeQiav6i^ (Oberdiok 
in libro »Die romerfeindlichen Bewegungen im Orient« p. 138 sq.) 
mutarent. 

2) cf. quae notaverunt Casaubonas, Tillemontias, Gannegiete- 
rus, alii. 

stulis illis, quas a principibus nonnullis ad Persarum regem 
missas refert Trebellius PoUio (v. Valerian. c. 1 sqq.) 
quasque ab uno et eodem scriptore confictas esse nemo 
hanim rerum peritus non intelligit. Atqui si unam epistu- 
lam yel duas a scriptoribus historiae Augustae prolatas com- 
menticias esse inter omnes constat, etiam aliarum, quae 
eidem vitae insertae sunt fidem auctoritatemque labefactari 
atque everti sequitur ; neque enim eum, qui re vera senatus 
vel alia acta recondita et abstrusa indagavit, indagatisque 
ustts est^ alias talia commentum esse veri simile est, neque, 
qui semel finxisse ac falsa dixisse convictus est, ei aliis in 
locis confidenter credi oportet. Ergo parvi referre nec satis 
esse patet, e tanta actorum copia unum vel alterum lite- 
rarum monumentum deligere et examinare, reliquorum vero, 
quasi non ab eodem scriptore prodita essent, nullam habere 
rationem. Id quod cum ii, qui antea hac de re quaesive- 
runt peccarent, de vi et ratione horum actorum nec recte 
sentire nec vere iudicare potuerunt, et quia universa, quae 
ilUus aetatis esset, dicendi ratione talia commenta quasi 
excitata esse ignorarunt, aut in uno quoque monumento 
certam ac conspicuam fingendi causam requirebant aut 
fictum illud habendum esse negabant. Qua ex re satis ap- 
paret, hanc quaestionem nisi de cunctis literis actisque pari- 
ter institueris, ut alia aliis illustrentur, enodari ac persolvi 
non posse. 

Sed priusquam de singulis literis argumentis disputare 
instituo, viam ac rationem quam ingressurus sim, breviter 
indicabo. Ac primum quidem quoniam de historici auctori- 
tate ac fide ceirtum et rectum iudicium fieri omnino non 
potest, nisi eius naturae ingeniique imaginem quandam 
animo informaveris quaeque ille in historiis scribendis spec- 
taverit ac voluerit cognoveris, hoc quoque loco nihil antiquius 
habeamus necesse est, quam ut in scriptorum historiae 
Augustae naturam voluntatemque inquiramus et quasi fon- 
tem aperiamus, ex quo singula quaeque deriventur. Sed 

vide ne hac in re frustra laboremus. Nam illi tantum abest 
ut vere historicorum nomino omandi sint ut eos scribis vel 
librariis, qui probe of&ciis suis fungantur multo inferiores 
existimari oporteat. Nemo ignorat nec longius exponere 
opus est, tanta socordia ac negligentia illos ex diversis 
priorum scriptorum libris imperatorum vitas composuisse *), 
ut ne ipsi quidem quae sibi vellent intellexisse videantur, 
nedum accuratius hominum consilia atque eventuum causas 
exponere conarentur; quare si tamen rationem quandam 
atque consilium in eorum vitis interdum observaveris, hoc 
non tam ipsorum quam illorum esse patet, quos duces 
sequebantur, neque ipsos, quippequi sui iuris non sint, sed 
illos, in quorum potestate eos esse constat, in ius vocari ac 
quaeri oportet, quae libris eflTicere intenderint quaeque va- 
luerint. Sed ne id quidem plane expediri ac perfici potest: 
Nam in nonnuUis vitis, velut iis quas Pollio et Vopiscus scrip- 
serunt, adeo diversorum auctorum narrationes contaminatae 
ac confusae sunt ut neque manifesto discemere possis, quae 
unicuique tribuenda sint neque ex frustulis fragmentisque 
ab eodem auctore petitis colligere, quae eius fuerit ratio ac 
voluntas. Quae si ita sunt nihil aliud restat nisi ut e singu- 
lis verbis sententiisque epistularum actorumque fidem exami- 
nemus, id quod propterea difficillimum et maxime ambi- 
guum esse apparet, quod aliorum monumentomm testimoniis 
destituti saepius certo iudicare non possumus utrum apte 
et vere illa dicta sint necne. — Dixerit quidem haud inepte 
quispiam, veri esse simillimum, scriptores nostros, quos Dio- 
cletiani et Constantini aetate fuisse constat, non proraus evi- 
tasse ne, ut in ipsa rerum narratione, sic in literis si quas 
finxissent, sive iguorantia sive negligentia sui temporis mo- 
res et instituta, nova tuncetab antiquis longe abhoiTentia, 
memorarent vel significarent , quibus vestigiis commune 



1) of. Dirksen >Die scriptores historiae Augastaec (Lipsiae 
1842) et Richter in Museo Rhenano YIl p< 16 sqq. 

ommam falsorum insigne atque indicium posse deprehendi. 
At quoniam scriptores historiae Augustae ipsi talia non 
finxerunt, sed bona fide a prioribus historicis depromp- 
serunt, in literis ab his fictis omnium earum rerum publica- 
rum, quas Diocletianum vel Constantinum instituisse scimus 
neque significatio neque mentio fieri potuit ; quae vero quo- 
que tempore ante hos imperatores in republica mutata aut 
instituta sint, id ipsum adeo crassis tenebris offusum est, ut 
vix divinare liceat. — Relinquitur, ut de ratione, qua epi- 
stulae actaque a scriptoribus historiae Augustae prolata 
ad nos pervenerint, breviter disseramus, id quod quamvis 
haud ita magnum afferat momentum, tamen ad rem facere 
apparet. Nam si recte statuisset Bernhardyus^) Hey- 
nium^) secutus, imperatorum vitasnon modo non integras 
mansisse sed diversis temporibus a diversis hominibus, qui 
in verbis addendis vel omittendis suis ingeniis nimis indul- 
gerent, retractatas vel potius interpolatas esse, totius nostrae 
quaestionis quasi fundamento subruto non iam e singulis 
verbis sententiisque de epistularum fide coniecturam facere 
liceret. nam valde dubium atque incertum fieret utrum, si 
quae falsa vel a vera temporis ratione abhorrentia in lite- 
ris actisque invenisses, ea tantum veris ac genuinis monu- 
mentis a posterioribus historicis inculcata essent an acta ipsa 
pro falsis et commenticiis essent habenda. Sed neque pro- 



1) cf. Bernhardyi 'prooemium I. de scriptoribus historiae 
Aagustae (Halae 1845) p. IIL' Eiusdem 'Romische Literatur- 
geschichte' ed, IV. p. 713 sq. cf. H. Peteri 'historia critica scrip- 
torum historiae Augustae' (Lipsiae 1860) p. 17. Is mea quidem 
sententia recte duas tantum aetates, quibus ortum esset corpus 
nostrum, distinxit >quarum prioreYI scriptores libros suos compo- 
suissent, altera homo aliquis eas vitas quae sibi mas.ime plaoerent 
eligens uno volumine complexus essetc 

2) Heynii 'Censura YI. scriptt. hist. Aug.* in Opuscul. VL 
p. 7L 

bavit Bemhardyus iUam opinionem neque potuit probare^). 
Neque enim scriptores historiae Augustae non vere histori- 
cos, sed epitomatores vel compilatores fuisse meminit, et 
quamquam in unius imperatoris vita saepe inepte inter se 
pugnantia referri vel eadem odiose iterari recte notavit, 
id taraen ex eo ducendum esse rectissime perspexit Dirk- 
senus (1. 1. p. 3), quod scriptores nostri diversos auctores 
excerpsissent, excerpta sine ullo ordine et ratione congessis- 
sent. Neque igitur est, cur in epistulis actisque genuina 
verba vel sententiae mutata aliisque expulsa esse existimes. 
Nam etsi libros manuscriptos corruptissimos esse ac mendis 
scatere non ignoro , tamen rerum [vel verborum rationem 
ita turbatam et corruptam esse, ut nostrae quaestioni 
esset impedimento, ne uno quidem exemplo confirmari 
potest neque ipsi scriptores, quippe qui literarum exempla ad 
verbum se reddere affirmeut, ex libidine eas interpolasse et 
vitiasse putandi sunt. Quae cum ita sint hac dissertatione 
id potissimum nos agere oportet, ut primo de unius cuiusque 
auctoris, quem nostros quasi ducem secutos esse constat, 
natura et habitu quantum fieri potest disseramus, deinde 
singula literarum verba sententiasque quam maxime accu- 
rate examinemus, utrum iis, quae certissimis velut nummo- 
rum ac lapidum testimoniis haud dubie explorata sunt, con- 
sentiant et confirmentur an discrepent et refutentur,;denique 
ut si quid certius effecerimus, eo innisi alia illustremus et 
universe fingendi rationem exponamus. 

Ac primum quidem imperatorum vitas inde ab Hadriano 
usque ad Macrinum attente perlegentes nos fugere non potest, 
quin eae fere omnes sive a Capitolino sive a Spartiano sive 



1) Qaare Bernhardyus (R. L. G. p. 714) ex c. 31 vitae XXX 
tyrannorum oolligendam esse contendat hanc vitam a Pollione scrip- 
tam postea ab alio scriptore, velut a Gapitolino, retractatam etse, 
equidem non inteUigo. Immo ipso iUo loco evidenter sequitur, ut 
idem qui vitam XXX tyrannorum scripsit iUum epilogum adiunxerit. 

aLampridio scriptae^) maxima ex parieex unoquasi fonte 
haustae sint, ex Marii Maximi historiis^). Qui quo tem- 
pore fuerit quemque honorum cursum percurrerit satiscon- 
stat^); Natus circiter a. p. Ch. n. 160, m Thracia legioni 
I. Italicae praefuit , cum Septimius Severus ab exercitu 
imperator crearetur {a. 193), deinde eius partes secutus cum 
in bello contra Fescennium Nigrum gesto apud Byzantium tum 
in bello contra Albinum apud Lugdunum dux ^exercitus 
Mysiaci« sive legionum Moesiacarum prae ceteris excelluisse 
videtur. Paulo post consulatu functus primo Germaniam 
inferiorem, deinde Syriam Coelen provincias administravit, 
t^io^ postquam a. 217 ab imperatore Macrino ' ^raefectus 
urbi factus est, pro consule Asiam gubernavit. Unde Ro- 
mam reversus cum a. 223 iterum consul processisset, iterum, 
id quod paucis eveniie solebat, provinciam proconsularem 
Africam obtinuit. Qualem exitum vitae habuerit nescimus 
nec satis liquet utrura Alexandro Severo imperatori super- 
stes fuerit, necne* 

Erat igitur Marius Maximus vir summae auctoritatis 



1) Ad quemnam auctorem vita quaeque referenda sit quoniam 
adhuc dubium controversumque est^ retinui fere ubique nomina quae 
libri manuscripti exkibent. Neque enim qui nuper diligentissime 
hanc quaestionem tractaverunt, Johannes Plew (diss. inaug. Kegim. 
1869) et Aemilius Brocks (diss. inaug. Reg. 1869) eam persol- 
yitse mihi videntur. An vero quispiam ut hoc unum afferam con- 
ceeserit, Brocksium recte mutasse (p. 45) in vita Macrini (c. 15), 
maximi momenti loco, Diocletiani nomen in Constantini? 

2) of. Dirksen. p. 25. Richter. p. 45. Alii auctores prae- 
cipue excerpti sunt in vitis Avidii Gassii, Nigri, et Albini; 
nam quod Richter 1. l. dicit in Cassii atque Albini] vitis Maximum 
tanquam fontem praecipuum nominatum esse, falsum est. 

B)De Mario Maximo egregie disseruit Borghesius (Oeuvres 
Y, 455 sqq.) neque enim est, cur dubitemus quin ille L. Marius Maxi- 
mna Perpetuus AurelianuB multis titulis honoratus idem fuerit, atque 
bistoricus. cf. Orelli-Henzen. Inscriptt. n. 5502. 

et amplitudinis, prae ceteris diversorum principum gratia 
insignis. Quare si eum ipsum sui temporis Jiistoriam scribere 
aggressum esse comperimus, maximam spem et expectatio- 
nem in eius opere nos ponere par est. Nam cum ipse senator 
senatus consiliis interesset et in gravissimis negotiis gerendis 
versaretur, optima ei fuit facultas non solum res gestas 
omnibus notas et conspicuas simpliciter referendi, verum 
etiam quo quidque modo actum esset declarandi et causas 
rerum atque imperatorum voluntatem consiliaque explicandi, 
quae alii infimi loci scriptores perspicere non possent. Sed 
multum abfuit, ut vere historici nomen promereret, quod 
et ipse nimis studiose oratorium artificium consectatus non 
tamen veritati quam aurium voluptati serviit neque magis 
res magnas memoriaque dignas descripsit quam ridiculas 
easque obscoenas^). Quare et verbosissimum eum fuisse et 
ineptis fabellis ac narratiunculis libros suos implevisse, sunt 
quiexprobrent^), nequealia excausa, quam quod vulgi po- 
tissimum assentionem captaverat, explicandum esse arbitror, 
historias eius etiam amplius centum annis post ab imperitis 
summo studio esse lectitatas ^). 

Sed quamquam optimum eum historicum non fuisse 
constat, ceteros tamen sui temporis scriptores rhetorum 
tantura disciplina instructos eo longe superavit quod per totam 
vitam in rerura publicarum varietate versatus summisque 
honoribus functus omnium, quae ad ius publicum vel ius 
civile pertinebant rerum peritissimus fuit. Neque enim for- 
tuito accidit, ut in iis potissimum imperatorum vitis quae ex 



1) cf. Lampridii v. Heliogab. o. 11. 

2) cf. quae iudicavit Vopiscus v. Firmi o. 1, 2: Marios Maxi- 
mus, homo omnium verbosissimus, qui et mythistoricis se volu- 
minibus implicavit. 

3) cf. Ammian. Marcellin. XXVIII, 4, 14: »Quidam, de- 
testantes utvenena doctrinas, luvenalem etMarium Maximum 
curatiore studio legunt, nuUa volumina praeter haec in profundo 
otio contrectante8.< 

ilUus opere pendent, de statu rerum civilium etnegotiorum 
publicorum, de Gaesarum constitutionibus, de mutationibus 
in administrandis muneribus officiisque factis copiosius refe- 
ratur*), in ceteris vero hae maximi momenti res vix in 
transitu leviter attingantur. ac si quae nimis obscure vel mi- 
nus.recte in illis vitis de his quoque rebus relata esse obser- 
vaveris^), id non tam ipsi Maximo, quam misellis epitoma- 
toribus tribuendum esse patet. 

Quae cum itasint, maxime nobis dolendum est, histo- 
rias eius, quibus imperatorum vitas inde a Nerva usque 
ad Heliogabalum complexus^) ad Suetonii exemplum*) 
non tam populi Romani quam singulorum Caesarum res 
gestas perscripserit, temporum iniquitate interiisse, praesertim 
cum iis non modo orationes sed etiam literas et acta publica 
intexta esse scriptores historiae Augustae diserte testen- 
tur^). Nam quoniam Maximo, qui esset senator etpraefec- 
tus urbi, omnia tabularia haud dubie patebant et cum alia 



1) cf. Dirksen. l. 1. p. 77 sqq. 

2) Falsa sunt, ut haec afferara, quae de cursu honorum Ha- 
driani (cf. Henzen, annali 1863) et Septimi Severi (cf. L. Kenier, 
Melanges d^epigraphie p. 155 sqq.) et Aeli Yeri Caesaris (vit. c. 13 
init.) narrantur. Alia notat Dirksen. l. 1. 

3) A principatu Nervae Maximum historiarum initium fecisse, 
ideo verisimillimum est, quod Suetonii opus quodammodo ex- 
cepit et continuavit. Heliogabali vitam quasi agmen clausisse e 
ratione, qua Maximus in Alexandri Severi vita a Lampridio scripta 
laudatur^ coUigendum est. Quamvis enim eo saepe Lampridius teste 
utatur, tamen eius auctoritate nunquam nititur ad res ipso Alexandro 
imperante gestas oomprobandas, sed in priorum tantum imperato- 
rum veluti Traiani rebus gestis obiter perstringendis eum laudat. 

4) cf. Vopisc. V. Prob. c. 2, 7. 

5) cf. V. M. Anton. c. 26, 10 oratio Marci, indita Mario 
Maximo. — v. Commodi. c. 19 acclamationes de M. M. indidi. — 
V. Pertin. c. 2: exstat oratio apud M. M. ibd. c. 15 extr. epi- 
stula eiu8 . . . quae vitae iUius a M. M. apposita est, 

2 

tum senatus acta, quae ignobilis loci hominibus adire non 
licuit, in suam rem convertendi potestas erat, paene incre- 
dibile esse arbitror, eum omnia illa monumenta, quae quanti 
essent aestimanda vir in republica versatus ignorare non 
potuit, aspernatum ex sua libidine tabulas literasque com- 
mentum esse ac supposuisse. Immo, re vera eum genuinas 
principum orationes constitutionesque in historias suas 
transtulisse, intelligitur cum ex eo, quod, quae scriptores histo- 
riae Augustae quamvis depravata et mutilita ex illis affe- 
runt, universe iurisconsultorum libris confirmantur (cf . Dirk- 
sen. p. 194) tum ex eo, quod quae in vita Pertinacis de 
imperatoris lege accuratius referuntur ad verbum fere con- 
spirant cum quodam institutionum lustinianearum 
loco^). Qnare mihi quidem persuasum est, unum illud 
monumenti fragmentum, quod a scriptoribus nostris de Ma- 
ximi opere depromptum est, acclamationes [senatus 
Commodi vitae insertas, quibus ille in interfecti imperatoris 
memoriam invehebat (cf. v. Commodi c. 18) ex ipsis 
senatus actis excerptum esse et verum genuinumque haben- 
dum. Nam quamvis nobis mirum atque ineptum id accla- 
mandi genus esse videatur, hanc ipsam sententiarum pro 
prietatem non a scriptore fictam et excogitatam esse sed 
usitatam atque solemnem fuisse luce clarius est et aliis in- 
dubitatae fidei acclamationum exempUs, — veluti fratrum 
Arvalium 2) — • certo confirmatur; quare cum Cassius Dio 



1) cf. V. Pertinacis (ed. Peter) c. 7, 2: »legem sane tulit, 
ut testiinenta priora non prius essent inrita, quam alia perfecta 
essent . . . ipseque professus est, nullius se aditaram hereditatem 
quae aut adulatione delata esset aut lite perplexac . . . cum lusti- 
tution. lustinian. lib. U. 17, 7: »divi Pertinacis oratione cautum 
sit, ne alias tabulae priores iure factae irritae fiant, nisi sequentes 
iure ordinatae et perfectae fuerint . . . Eodem oratione expressit, 
non admissurum se hereditatem eius, qui litis causa principem reli- 
querit heredem.« « 

2) cf. Henzen: >Scavi nel bosoo sacro dei fratelli« Roma 

quoque narret (1. 73, c. 2), senatores in mortuum principem 
tunc omnia maledica contulisse; omnino nibil est, cur de 
fide et auctoritate illarum acclamationum dubitemus. 

Sed quoniam boc unum fuisse literarum monumentum, 
quod scriptores historiae Augustae a Mario Maximo mutuati 
essent, iam supra dixi, ad alias literas transeamus necesse 
est, quanti aestimandae sunt examinaturi. Ac primo qui- 
dem de vita Avidii Cassii a Vulcacio Gallicano v. c. 
scripta disseramus, qua magna diversarum epistularum co- 
pia continetur. Quemnam potissinum auctorem buius vitae 
scriptor secutus sit, non satis evidenter liquet; nam quam- 
quam dubitari non potest, quin et ipse Marii Maximi, quem 
laudat, liistorias magna ex parte excerpserit, tamen ne epi- 
stulas quoque de iis depromptas esse existimemus vel eo 
impedimur, quod illis ipsis refutari Gallicanus contendit, quae 
Maximus de Faustina Gassianae coniurationis conscia prodi- 
derit. Rectiuseas deberiopinemur AemilioPartheniano. 
Qui cum singulari libro »adfectatores tyrannidis iam inde a 
veteribustt historiae tradidisset (v. Av. C. c. 5) non modo multo 
accuratius et verbosius quam Maximus quaecunque ad Cassii 
vitam privatam pertinerent enaiTasse putandus est, sed 
etiam eum revera epistulas protulisse haud temere inde col- 
ligi potest, quod GaUicanus ubi Parthenianum secutus 
de severitate Cassii disseruit de hoc ipso epistulam divi 
Marci Cassii severitatem ac disciplinam praedicantis affert. 
— Sed utcunque haec res se habet, quoniam de Parthe- 
niano ceteroquin nihil constat, ipsas literas quam diligen- 
tissime examinari oportet, ut diiudicare possimus, utrum 
genuinae sint an fictae. 

Atque statim primo quasi obtutu in prima L. Veri 
imperatoris e p i s t u 1 a vehementer offendimur. Nam cum Verus 



1868 p. 77 sq. — Aliud exemplum exhibent acclamationesi quibas 
senatores in publicando codice Theodosiano usi sunt. cf. God. 
Theod. (ed. Haenel) I. p. 82. 

ad M. Antoninum scribit : » Avidius Cassius ...subavomeo, 
patre tuo innotuit« ..., plane ineptire velinsanire videtur. 
Quid enim ? nonne si Marci patrem suum avum fuisse dicit 
se ipsum Marci filium fuisse necesse est? Atqui certissimis 
testimoniis constat et omnibus exploratum est, non filiumj eum 
fuisse Marci sed fratrem, non nepotem Antonini Pii, -sed 
filium, id quod non solum historici veluti Cassius Dio*) 
et alii eorum aequales scriptores, velut Galenus^) et 
iurisconsulti, qui leges ac constitutiones »divorum fra- 
trum« sexcenties coramemorant *), testantur, verum etiam 
lapidum jnscriptiones *) et ipsorum imperatorum epistulae 
ad Frontonem missae^) confirmant. Ergo, quia quod Ca- 
vedonio^) in mentem venit imperatores publice se nomi- 
nasse fratres, privatim patrem ac filium, plane ineptum est, 
aut illa epistula ficta ac commenticia est aut omnia alia 
testimonia fide dignissima mentiuntur. Utrum nos probemus 
necesse sit, dubium esse non potest, neque quisquam, opinor, 
negaverit Veri epistulam esse suppositiciam et ab imperito quo- 
dam scriptore confictam qui cum ipse, quo propinquitatis 
gradu imperatores essent coniuncti, ignoraret falsam suam 
de hoc opinionem in literis quoque illis protulit '). Et ne 



1) cf. Dio. 69, 21. 

2) cf. Galen.: ^tisqI tov nQoyivtjaxsiv nQog ^Emyivriv^, c. 9 
(ed. Edhn). 

3) cf. Corpus legum ab imperatoribus Homanis ante lusti- 
nianum latarum ed. Haenel. 1857 t. I. p. 114 sqq. t. II. p. 8. 

4) cf. Orelli-Henzen inscriptt. in indice t. III. p. 68 sqq. 
6) cf. Frontonis epist. ad M. Antoninum imp. I. 1. — 4. 

II. 1. — 7. ad Verum imp. I. 8. (4.) ed. Naber. 

6) Cavedoni >Osservazioni sopra alcune monete di Komani 
imperatorit in *bulletino arch. Napolitano.* N. S. 1867 p. 26. 

7) Hoc errore evidentissime comprobatur, Marium Maximum 
harum epistularum non auctorem fuisse, quia omnibus in locis, qui 
re vera ad eum referendi sunt (e. g. v. Hadrian. c. 24) recte L. 
Yerus fraterM. Antonini dicitur. 

quis tantam imperitiam incredibilem esse arbitretur, alia 
exstare indicia moneo, quibus re vera scriptores nonnullos 
perperam enarrasse apparet, L. Verum a M. Antonino filium 
adoptatum esse ; neque enim alio modo explicari posse mihi 
videtur, quod Spartianus refert in v. Helii Caesaris 
(c. 5, 12), 'Verum adoptatum esse a Marco^ vel certe 
cum Marco^) aut Capitolinus inv. M. Antonini (c. 5) 
Hadrianum ea lege in adoptionem elegisse Antoninum Pium 
)>ut Pius sibi adoptaret Marcum ita tamen ut et 
Marcus sibi Lucium Commodum adoptaretcd Ean- 
dem igitur opinionem quam Spartianus vel Capitolinus 6al- 
licani auctorem secutum esse coUegeris. Sed hoc obstare 
videtur, quod, cum Capitolinus 1. 1. Verum filium Marci, 
nepotem Pii, pronepotem Hadriani fuisse narret, in 
aliis literis, quibus M. Antoninus L. Vero respondisse fertur 
(v. Av. Cass. c. 2, 5) quaeque cum Veri epistula tam a^rcte 
cohaerent atque connexae sunt, ut de eodem auctore dubi- 
tari non possit, Hadrianus non proavus sed recte avus 
L. Veri dicitur, Pius ergo a scriptore plane praetermitti- 
tur. At vide, ne alius forte error subsit. Nam primum in 
nuUo unquam imperatorum stemmate, quod scriptores pro- 
tulerint, Antonini Pii nomen omissum est, deinde si auctor 
in Veri quoque epistula verbis »sub avo meod Hadrianum 
significare vellet, ipse secum pugnaret, quia non Hadriano, 
sed Pio imperante Avidium Cassium imperium affectasse 
paulo ante diserte narraverat, denique ipsa orationis aequa- 
bilitate flagitari videtur, ut, sicuti ad verba illa Veri »sub 
avo meo, patre tuo« et Marci »scis enim proavi tui 
dictumu nomen imperatoris non additum est, ita in his quoque 
verbis ))scis enim ipse quid avus tuus dixerita, imperato- 
ris nomen omittatur. Quibus de causis mihi quidem per- 
siiasum est, in M. Antonini epistula Hadriani nomen e 



1) Verba »a Marco vel certe< temere insiticia habent lorda- 
nu8 et Peterus. 



22 

margine in textum inrepsisse atque delendum esse; quod si 
mihi concesseris, pro certo aflTirmare ausim eum qui Veri 
epistulam finxit in eodem errore versatum esse atque illum, 
quem Spartianus vel Capitolinus 1. L sequebatur, neque unum 
solum fuisse, qui tam inepte peccaret *). 

Epistulam illam igitur falsam esse cum iam satis con- 
stet, operae pretium erit , accuratius exquirere , quid scri- 
ptor in illa fingenda spectaverit ac sibi voluerit. 

Ac primum quidem id permirum esse apparet, quod 
iam Pio imperante Avidius Cassius dominandi cupiditate 
flagrasse atque imperium appetivisse dicitur ; nam si Marium 
Maximum (cf. v. M. Anton. c. 24, 6. v. Av. Cass. c. 9 sq.) 
et Cassium Dionem, summae auctoritatis historicum, (1. 71 
c. 22) audimus, contra successorem Pii demum seditionem 
movit, ultimis iilius principatus annis, et ne tunc quidem 
sua sponte ac voluntate, sed Faustinae, imperatoris coniu- 
gis illecebfis et adhortationibus impulsus animum induxit, 
fidem frangere. Num vero recte narraverint Faustinam et 
mariti et filii oblitam peregrino illi imperium obtulisse, 
equidem nolim diiudicare, sed quod qui nuper exstitit im- 
peratricis defensor, Ernestus Renan haec quasi crimina 
odio ac simultate conficta illis L. Veri verbis refelli atque 
redargui contendit, egregie errat et nimis tribuit literis sup- 
positiciis^). Quibus cum prorsus nihil comprobari possit, ego 
non dubito, ea quae scriptor cum in ipsa rerum narratione 
tum in Veri epistula inserta de Cassii seditione sub Pio 
mota diserte exponit, pro falsis habere ac repudiare, non 



1) SimiUter erravit, qui Commodi imperatoris epistulam 
(v. Clod. Ael. c. 2) commentus est. Ipaum enim Commodum 
Aelium Yerum Caesarem »proavum suumc nominasse plane incredi- 
bile est, quia Aelium Verum Hadriani fiUum et Pii fratrem, Commo- 
dum vero Hadriani ponepotem et Pii nepotem fuisse constat. 

2) Renan »Acad^mie des inscr. et b. 1. Comptes rendus. 1867 
p. 203 sqq.c 

solam quia Dionis et Maximi testimoniis refragantur, et 
universe Avidii moribus ingenioque discrepare videntur vel 
quia imperatorem viro adeo suspecto tantam potestatem de- 
tulisse non verisimile est, sed propter ea potissimum, quae 
auctorem ipsum illis jefficere sibi proposuisse arbitror. 

Ac primum quae de familia Cassii refert in medio relin- 
quamus, quoniam ex aliis testimoniis de genere eius fere nihil 
constat nisi filium fuisse C. Avidii Heliodori, qui cum Hadriano 
ab epistulis fuisset postea sub Antonino Pio praefectus Aegypti 
erat^). Quodsi Gallicanus Avidium 'per matrem e Cassiorum 
familia^ fuisse atque gloriatum esse narrat, se ab illo Cassio, 
qui Caesarera occidisset, originem ducere, non est, cur huius 
narrationis fidem in dubium vocemus. At plane a fide ab- 
horrent ac fabulosa sunt quaecunque addit, Avidium ob id 
ipsum, quod ab illa tyrannicida ortus esset dominationis ac 
principatus odium paene cum matris nutricis lacte suxisse 
atque a puero prae se tulisse; iam »in pueritia« eum ten- 
tasse, Antonino Pio principatum extorquere et tunc iam 
poenas meritas daturum fuisse, nisi pater insidiarum illarum 
infamiam oppressisset ; sed tantum abfuisse ut ipse impefii 
cupiditate flagraret, ut nihil ardentius cuperet, quam abavi 
exemplo liberam rem publicam restituere. Quin etiam ip- 
sius verbis demonstrari posse, eo maiore imperii odio eum 
accensum esse, quod in illo rerum statu ac conditione se 
imperatorem principatu deicere non posse intelligeret, nisi 
et ipse quamvis invitus pateretur se imperatorem appellari^). 



1) cf. Dio 1. 1. Fronto ad amicos I. 6. Naber. 

2) cf. Dio. 1. 69. c. 3, 5: xov uiovtdiov (sic emend. 0. Hirach- 
feld) ^HXiodcjQov, tov rag iniaToXccg avTov Siayayovra, — id. 1. 71, 
c. 22. Praefectus Aegypti erat a. 140. cf. C. I. G. n. 4956. Praeno- 
men Gai titulus exhibet in Aegypto nuper repertus, quem edidit et 
illustravit Mommsenus: *Archaolog. Ztg.' 1870 II. p. 123, 

3) cf. y. Ac. C. 1, 4: . . . dicebatque esse eo gravius nomen 
imperii quod non posset e republica toUi, nisi per alterum impe- 
ratorem. 

Hoc fere modo scriptorem, quem Gallicanus secutus 
est, Avidii naturam moresque descripsisse eiusque defectio- 
nem excusasse e prava quoque illius epitome satis intelli- 
gitur. Nec tamen dubitari potest, quin quae apud Gallicanum 
breviter tantum strictimque et nimis obscure significantur 
ita ut verum consilium rationemque vix cognoscere possis, 
ea apud auctorem eius multo verbosius copiosiusque expo- 
sita atque exomata sint. Num omnia ad veritatem referret, 
ille fere nihil curavisse videtur ; id egit, ut magnanimitatem 
viri, de quo narravit, quam maxime illustrando et extol- 
lendo legentium animos alliceret atque moveret; quare ut 
ille neque vili ambitione incitatus neque a Faustina adductus, 
sed^quasi insito atque innato libertatis desiderio inflammatus 
seditionem movisse videretur, etiam illa, de qua disserui, epi- 
stula ipsum imperatorem monentem fecit, Avidium iam Pio 
imperante omnibus imperii cupiditatis suspectum fuisse. 

M. Antonini rescriptum, quod sequitur, quam- 
quam cum L. Veri epistula tam arcte cohaerere, ut si hanc 
fictam esse constat, ipsum quoque commenticium habeamus 
necesse sit, iam supra dixi, tamen singula persequi nequa- 
quam supervacaneum esse arbitror. — Repudiavit igitur 
M. Antoninus summa qua erat animi tranquillitate monentis 
verba atque consilia, quibus morem gerere nec posset nec 
vellet; et quod ille ne liberis suis male consuleret, admo- 
nuerat, hic, ut scriptor ponit verba, addidit : 'plane liberi mei 
pereant, si magis amari merebitur Avidius quam illi'e.q.s. Mira 
fortasse haec alicui videantur et rhetoris magis, qui aequum 
M. Antonini animum nimis augeat et exomet, quam ipsius 
imperatoris qui liberomm suorum salutem respiciat; sed 
tamen quia similia eum ad exercitum locutum esse Dio 
quoque testatur^) non est cur in illis offendas. Rectius 



1) Dio 71, 24, 4: '^ditog av ctfxaxi naQ€x(OQriaa avrtp (scil. Gas- 
sio) trjs riYefAovCag, d tovto T(p xoivf^ €fvfJi(piQS$v i&oxei, e. q. s. Utnim 
re vera haec imperator dixerit an Dio contionem finxerit, non satis 

offendas quod imperator non modo, quid ipse de Avidii con- 
siliis haudquaquam spernendis sentiat ac iudicet hac epistula 
noir profitetur, sed de priorum imperatorum dictis senten- 
tiisque, quibus fratrem refutare conatur, verbose et docte 
disserit, et a quo primo illa usurpata sint, exponit ; nam id 
inepte et incommode hoc loco longius disputari et vehemen- 
t6r rhetorum officinam redolere quivis mihi concedat. 

Sed multo gravius est, quod imperator verbo cuidam vim 
etsententiam subiecisse dicitur, quae illo tempore^ ni fallor, 
ei nequaqam inerat. Nam cum Domitiani verba a Suetonio 
tradita (v. Dom. c. 21) «condicionem principum miserrimam, 
quibus de coniuratione comperta non crederetur nisi occisis«, 
hac epistula ita reddantur: ))misera condicio imperatorem, 
quibus de adfecta tyrannide nisi occisis non potest crediu, 
tyrannidis vocem idem valere necesse est ac coniurationis. 
Atqui inde a III p. Ch. n. seculo exeunte tyrannorum verbo 
quamquam significari solebant, quicunque imperium adfectabant 
ac contra imperatorem seditionem movebant ^), sive bene sive 
male res iis successit, veluti PoUio scripsit de XXX tyr an ni s, 
id est de ducibus, qui a Gallieno defecerant^), aut Partbenianus 
de adfectatoribus tyrannidis autvelut ipse imperator Con- 



Uquet; quamquam verbo, quo utitur Dio ^aviyv(o roiaSs^ (imperator) 
haud scio au iUud siguificetur.j Nam coutioues quoque oiusmodi sae- 
pius perscriptas esse, ut etiam ad alias legioues^ opiuor, mittereu- 
tur, ipse L. Verus diserte testatur literis ad Froutouem missis: (cf. 
Fronto epist. ad Verum imp. II, 3) >plaue non contempseris et 
orationes ad seuatum et adlocutiones nostros ad exercitum. Mittam 
itbi et sermones meos cum barbaris habitos.c 

1) Quo tempore primo verbo tyranni haec nova notio subiecta 
sit^ non constat; nam quamquam in libris ante scriptores historiae 
Augustae, ni faUor, non occurrit tamen dubitari nequit, quin iam 
paulo ante usu recepta sit. 

2) Perperam Gasaubonus, quem plerique secuti sunt, ideo Pol- 
lionem librum 'yitaeXXX tyrannorum' insoripsisse existimavit quod 
ad XXX Atheniensium tyrannos respexisset. 



26 

stantinus Maxentium atque Licinium tyrannos nominavit*), 
tamen hanc verbi significationem a priorum temporum di- 
cendi consuetudine et usu vehementer abhorrere constat; 
neque enim Tacitus neque Suetonius isti voci illam notio- 
nem subiecerunt neque unquam Vindicem vel Pisonem tyran- 
nos dixerunt. Quare haud temere statuendum esse censeo 
non ab ipso M. Antonino vel Antonino Pio tyrannidis vocem 
hac ratione usurpatam esse, sed a posteriore quodam scri- 
ptore, qui verbum ipsi usitatum ac quotidianum perperam 
illi imperatori attribueret.^ 

Quod e Veri epistula colligendum esse Emestus Renan 
perspexit, Cassium non a Faustina ad defectionem esse im- 
pulsum, clarius etiam e litteris Faustinae ad M. An- 
toninum missis apparet (v. Av. C. c. 9, 10, 11) quibus Gal- 
licanus quoque Faustinam illius facinoris consciam non fuisse 
comprobare studuit. Quas cum iam primus Tillemontius^), 
ceterorum scriptorum testimoniis comparatis, deinde Borghe- 
sius^), titulis quibusdam nisus,plane confictas esse iudicassent, 
taraen qui post eos his rebus operam dabant homines docti 
eorum iudicium aut fere nihil curaverunt, velut Wictershei- 
mi u s *) et M e r W a 1 i u s ^), aut redarguere et refutare conati 



1) cf. Cod. Theod. V. tit. 6 *De ingenuis, qui tompore 
HyrannU servierunt'. 1. 1 (a. p. Ch. n. 314). — ibd. XV, 14, 1 
(a. 324). Eodem modo Theodosius quoque Eugenium qui imperio 
potitus erat tyrannum nominavit: Cod. Theod. IX, 38, 11 et 12 
(a. 410). — ibd. XVI, 2, 47 (a. 425). 

2) Tillemont, histoire des empereurs, t. II p. 561 sqq. note 
XII sur les emp. M. Aurele et L. Verus (ed. Paris 1720. 4°). 

3) Borghesi slUustrazione di una lapide dell' antica Naronac. 
Oeuvres V. p. 426 sqq. 

4) De Wietersheim »Ge8chichte der Volkerwanderungc t. IL 
p. 14—34. 

5) Meriyale, hist. of the Rom. under the empire (VII. p. 591 
adn.), qai tamen dubitanter addit: the letters . . . (are yery inter- 
esting and) seem to be gennine. 

Bmit,veltttWaddiiigtonius*)et Ernestus Renan;quare 
yiris doctissimis adeo inter se dissentientibus vehementer 
necessarium esse mihi videtur hanc quaestionem recognos- 
cere et retractare. Ac quia illis M. Antonini epistulis ad 
Fattstinam «t invicem datis de Cassii potissimum seditione 
didpntatttr primo nos accuratius examinare oportet, quid e 
reliquis auctoribus de eadem re certo constet. 

Sttnt autem duo potissimum scriptores ad illius tem- 
poris historiam cognoscendam maximi nobis momenti, Ma- 
rius Maximus et Cassius Dio, quorum illius opus Capitoli- 
num et Lampridium in angustum coegisse iam supra dixi, 
httins epitome circumscripsit Xiphilinus; et quoniam de 
Maximo quae iudicem, supra copiosius disputavi, Dionem vero, 
eitts aequalem, historias cum prioris tnm sui temporis quam- 
vis non prorsus perfecte et absolute, tamen universe ad 
rerum fidem veritatemque perscripsisse notum est, hoc mo- 
nere satis esse arbitror, ut ubi Maximus et Dio, quorum 
ttterque nuUa alterius ratione habita libros composuit, in 
iisdem rebus enarrandis plane inter se consentiant et con- 
firment, de eorum fide et auctoritate nullo modo liceat dubi- 
tare. Dio igitur, cuius narrationem paucis exponamus, 
L. Vero mortuo M. Antoninum ad bellum contra Marco- 
mannos et Jazyges gerendum in Pannoniam profectum esse 
refert; ubi cum diu ancipiti Marte dimicatum esset, po- 
stremo victoria a Romanis reportata imperatorem Germanici 
titulo esse omatum. Deinde postquam, ne temporis ordi- 
nem interrumperet, Bucolorum, quos vocant, et tumultum et 
cladem enarravit, praedicare pergit, quam strenuum atque 
assiduum imperator non modo in bello gerendo verum etiam 
eodem tempore in iure dicendo se praebuerit. Tum novo 
bello cum Quadis exorto Romanos quamvis initio obsessos 
atque in maximum periculum adductos tandem miraculo quo- 



1) Waddingion in adnoiat. ad Borghesi Oeavres 1. 1. p. 457 
et ad Lebas 'inscripiions* n. 2212. 

dam esse servatos atque hostes ad interDecionem cecidisse; 
quam ob rem M. Antoninum a militibus imperatorem VII 
pronuntiatum confestim titulum suscepisse, ne senatus con- 
sultum quidem, ut solebat, oppertum. Tunc demum venit 
auctor ad Cassii defectionem^ qua comperta adeo imperato- 
rem perterritum esse addit, ut Commodumfilium Roma 
ad se arcesseret. 

Hac Dionis narratione quam evidentissime apparet im- 
peratorem, per totum tempus inde a morte fratris in Pan- 
nonia ad imperii fines commoratum esse. Ibi a. militibus 
'Germanicus* ibi "imperator VII^ appellatus est; ibidem eo 
potissimum fuit tempore, quo Cassius descivit ! Ac ne quis 
forte Xiphilini epitomatoris negligentia hoc ipso loco Dionis 
verba corrupta atque confusa esse dixerit, cum Joannes 
Antiochenus, quem et ipsum Dionem excerpsisse constat, 
iisdem fere verbis illud refert^J, tum integri Dionis operis 
quae exstant fragmentis idem comprobatur^ quibus non 
modo imperatorem ipsum ubique cum barbaris egisse patet 
sed etiam eum Cassii defectione audita quamvis invitum 
cum Jazygibus pacem fecisse et adeo stupuisse ut pacis 
conditiones ad senatum mittere negligeret*). Quin etiam 
seditione illa sedata ipsum Romam reversum a. 176 ad po- 
pulum dixisse Dio tradit, se permultos annos peregri- 
natum abfuisse^), ex quo necessario colligendum esse exi- 



1) cf. Dio. 71, c. 12 »Tot ^k KaaaCov xara rrjv SvgCav v€w* 
jeglaat^oe a^podga ixnlayelg 6 MuQxog tov Kofifioiov tov 
vlov ix tijs '^Pdfirjg . . . fiamifixpaxo^ cum lohann. Antioch. (ed, 
Mueller. F. H. G. IV frg. 118): jotjov fihv ovv evexa (soilicet Cassii 
seditionis causa) o Magxog rbv t€ Kofifiodov ix Ttjg 'Ptofitig 
di€7i ifixjj ato, 

2) Dio. 1. 71, 17: oww nQog ra ayyeX&ivra iUnXayri, <3<rr€ 
fiT]^k iniarsiXai rtp awe^gCtp rag aigiasig, i<p aJg avroTg avvrilldyri. 

3) cf. Dio 71, 32. Num ex eo, quod scriptor addit populum 
imperatori se miUto9 annos peregrinatum esse dicenti inclamavisse 
*oeto\ colligendum sit^ M. Antoninum per ooto annos continuoy ad 

stimo, ipso seditionis tempore eum Romae non commora- 
tam esse. Neque aliter hac de re Maxium Maximum retu- 
lisse e vita M. Antonini a Gapitolino ex illius opere con- 
sarcinata intelligi potest; nam Gapitoliniis quoque imperatorem 
non modo bello, quod cum barbaris gerebat, ipsum inter- 
fdisse^), yemm etiam eo ipso tempore quo Gassius seditio- 
nem movit ab urbe longe abfuisse narrat ; turbas enim tunc 
Bomae exortas esse Dquasi Gassius absente Antonino 
adventaret« (c. 25 init.) ; et quod Dio, M. Antoninum sedi- 
tione illa motum ad se Gommodum arcessisse addidit, idem 
etiam Maximum prodidisse e Capitolini Lampridiiiiue eon- 
sensu evidenter apparet, quorum cum illc, imperatorem 
Commodo filio ad limitem arcessito togam virilem dedisse 
narret, hic accuratius exponit, Gommodum toga indutum 
esse Nonarum luliarum die, — neo tempore, quo Cassius a 
Marco descivit« (v. Com. c. 2) eodemque auno in Germa- 
niam esse profectum (ibd. c. 12). 

Quibus de rebus cum Dio et Maximus plane inter se 
consentiant pro certo atque explorato aflFirniare licet, impe- 
ratorem cum Cassium defecisse audiret in Pannonia fuisse, 
inde eum, filio ad limitem ad se arcessito, in Asiam pro- 
fectum esse neque prius Romam rediisse, quam illam sedi- 
tionem compressisset. Sed a certissimis his rerum testimo- 
niis immane quantum discrepant, quae literis Avidii Cassii 
vitae insertis referuntur ; nam si illis fidem habemus non in 
Pannonia cum barbaris bellum gerens sed apud Romam de 



urbe abfuisse, vehementer dubito. Nam quamvis illud a vera tem- 
poris ratione non abhorreret, quoniam M. Antoninum a. 169 Roma 
profectum^ a. 176 eo reversum esse constat, tamen nummo quodam, 
quo 'adventus Augusti praedicatur, eum iam a. 174 ad tempus 
Romam rediisse comprobari videtur. 

1) cf. c. 22 . . . quare frequenter amici suaserunt ut a bellis 
discederet et Eomam veniret sed ille contempsit ac perstitit e. q. s. 
id. c. 25: Relicto Sarmatico Marcomannicoque beUo contra Cassium 
profectuB est. 

Gassii defectione imperator certior factus est (cf. Av. C. 
V. c. 9), neque in Pannonia milites in bellum adhortatus est 
(cf. Dio 71, 24) sed in Albano suo cum coniuge, quid face- 
ret, deliberavit, neque ei ad bellum proficiscenti (Dio 71, 27) 
sed apud Formias moranti Avidium caesum esse nunciatum 
est^. Quae cum ita sint, — quoniam quod Wietersheimius 
(1. 1. p. 15 extr.) literarum auctoritate fretus opinatus est, 
imperatorem in Pannonia commoratum Cassii defectione 
comperta longo circuitu per Italiam in Asiam profectum 
esse et per se ineptum est, et ipsis imperatoris literis , qui- 
bus ille, se ))heri« de Cassii seditione certiorem factum 
esse profitetur^), repugnat, — aut utrumque illorum histo- 
ricorum falsa referre et plane hariolari aut has quoque 
M. Antonini atque Faustinae epistulas ab imperitissimo 
scriptore confictas esse statuamus necesse est. Nec quem- 
quam diu haesitaturum esse spero^ utram opinionem am- 
plectatur ; nam quod Tillemontius iudicaverat , literas illas 
esse commenticias , id mea quidem sententia tam aper- 
tum manifestumque est, ut non iam addubitare liceat 
Quae enim contra disputavit Ernestus Renan (1. 1.) ple- 
rumque futilia sunt: Recte quidem ille contendit, Xiphi- 
lini epitomatoris negligentiae posse attribui, quod impera- 
torem Cassii seditione audita in Italiam rediisse non ex- 
presse narraverit ; at non ideo epistulas suspectas esse iudi- 
camus, quod ille nihil de Antoniui reditu retulerit, sed quia 
et ille et Capitolinus Lampridiusque quam maxime expresse 
testantur, eo potissimum tenipore imperatorem in Pannonia 



1) cf. V. Av. C. c. 11 . . . si ex mea sententia de bello iudi- 
catum esset nec Avidius esset occisus. 

2) cf. imperatoris verba (c. 9, 7) : * Verus . . . verum scripserat, 
quod cuperet imperare; audisse enim te arbitror, quod heri stato- 
res de eo uuntiarent*. 'ITert , quod eshibent libri manuscripti, reote 
Mommsenus retinuit; Salraasii .coniectura ^Ven, quam Peterus in 
textum recepit, plane inutiiis est. 

fuisse. Neque magis approbandum esse censeo quod Rena- 
nus verba imperatoris a Dione tradita: r^noXlolg etboiv cctto- 
dedrjiurjKdig ^vii, ne cum istis epistulis discrepare videantur 
ita sit interpretatus, ut M. Antoninum non in ipsa urbe, 
sed apud eam moratum esse dixerit ; id quod non modo per 
se veri est dissimillimum, verum etiam vocis illius waTrodiy- 
lieiv^i significationi plane repugnat. 

Causis illis, de quibus disserui, motus cum iam Tille- 
montius M. Antonini atque Faustinae epistulas a Gallicano 
prolatas falsas esse perspexisset, alias etiam attulit Borghe- 
sius (1. 1.) quibus falsarium in temporis quoque ratione 
peccavisse comprobaret. Sed quia haec ipsa temporum ratio, 
quam ille quasi exploratissimam posuit nuper in controver- 
siam vocata et impugnata est, ita ut totius illius argumen- 
tationis fundamentum labefactaretur^ accuratius denuo inqui- 
rere oportet, quo anno Avidius Cassius seditionem moverit. 

Ac quoniam Lampridius in Commodi vita distincte 
tradit, Commodum Pisone luliano consulibus, — id est 
a. 175 — in Germaniam profectum esse atque togam viri- 
lem accepisse, aliis vero et Capitolini et Dionis testimoniis 
supra citatis satis constat Commodum illius seditionis causa 
a patre in Germaniam arcessitum et toga virili esse indutum 
omnium hominum doctorum sententiae in hoc congruerunt, 
ut a. 175 demum Cassium defecisse statuerent ^). Atqui cum 
omnium titulorum, qui quidem M. Aurelio Antonino impera- 
tore post L. Veri mortem (init. a. 169) positi nomen Avidii 
Cassii legati Aug, pr. pr. provinciae Syriae exhibeant, ne una 
quidem ad annum 172 vel insequentem spectet, et Pompeia- 
num illum, quem imperator primo epistula ad Faustinam missa 
(v. Av. C. c. 11 extr.) in annum sequentem consulem se 
dixisse profitetur, deinde oratione ad senatum senatoribus 
commendat, anno 173 consulem processisse notum sit, Wad- 



1) cf. TiUemont II. 376. Eckhel, doctrina numTnorum VII. 102 
sqq. Cliuton, fasti Romani, I. ad a. 175. 

dingtonius v. d. (1. 1.) inde coUigendam esse existimavit, 
iam a. 172 Gassium seditione mota morte multatum esse; 
neque enim aliter posse explicari, qui factum sit, ut nullus 
eius exstet titulus post a. 171 positus et in illa M. Anto- 
nini epistula vel oratione, quam vulgo demum a. 175 
scriptam esse putabant, Pompeianus tanquam consul desi- 
gnatus nominetur. — Quam viri doctissimi coniecturam spe- 
ciosam esse non nego; num vera vel verisimilis sit, diligen- 
tius examinemus. Ac primum quidem M. Antonini epistula, 
qua Pompeianum cpnsulem se dixisse coniugi nuntiat, ideo 
probari non potest Cassiura iam a. 172 defecisse, quod con- 
fictam eam esse aliis de causis constat; orationem vero im- 
peratoris ad senatum missam Waddiugtonium omuino non 
oportuit pro argumento aflferre. Nam cum Pompeianus iUe, 
M. Antonini gener, a. 173 iam iterum consul procederet et 
grandaevus esset, hunc iraperator tum respicere non potuit, 
cum diceret, ))Pompeiani aetatem olim remunerandam 
fuisse consulatu, nisi viri fortes intervenissent« e.q. s., 
ut iam rectissime Borghesius observavit ^) ; quare aut ad 
alium quem iuniorem virum cui et ipsi Pompeiano nomen 
erat verba illa spectant aut haec quoque oratio falsa est. 
Bestat igitur ut inquiramus, num ex solis iliis titulis effici 
cogique possit, ut Avidius iam a. 172 ab imperatore defe- 
cerit 2). Sed ne hoc quidem recte contendisse Waddingtonium 
iam primo quasi aspectu apparet; immo omnino nihil exiis 
intelligitur, nisi Avidium annis 169, 170 et 171 legatum pro 
praetore Syriam administrasse, id quod aliis quoque testi- 
moniis satis constat. Nam cum quinque illi tituli uno ex- 
cepto nuperrime demum reperti sint®), quis est qui neget, 



1) Borghesi »lapide di Narona«. Oeuvres V. p. 442. 

2) Tituli sunt autem in Lebas 'insoriptions* n. 2212 (anni 
171) — 2237 (a. 169) — 2331 (a. 170) ~ 2438 (a. 169) — 2525 
(? ante a. 169). cf. quae notat Waddingtonius ad n. 2525. 

3) In corpore inscriptionum Graecarum unus tantum titulus 

etiamalios posse reperiri, qui ad aDnam 172 vel 173 specta- 
verint, praesertim quoniam iilae Syriae regiones adhuc 
levissime exploratae sunt *) ? Quis igitur recte illum iudica- 
visse concedat, Gassium quod nuUus eius titulus notus esset, 
qui ad a. 172 vel 173 pertineret, ideo iam anno 172 vita 
decessisse oportere? Nonne enim aeque casu et fortuito ac- 
cidit, quod adhuc unus tantum Gassii titulus repertus est, 
qui L. Veri imperatoris nomen exhibet (C. I. G. 4544. Lebas 
2525)? An vero quispiam inde coUigendum esse dixerit, 
Cassium L. Yero imperatore per unum tantum annum pro- 
vinciae praefuisse et a. 168 legatum factum esse quod ille 
iaminitio a. 169 mortuus sit? Eodem iure nimirum aliquis quo 
tempore hic solus titulus notus erat, statuere potuit, Cassium 
iam ante a. 169 defecissel Sed Waddingtonii coniectura 
non modo per se infirma et levis est, verum etiam certis- 
simis scriptorum testimoniis refragatur. Nolim equidem 
ei opponere neque quod Lampridius distincte narraverit, 
Commodum ^Pisone luliano consulibusa toga virili in- 
dutum esse , quo tempore Avidius defecisset (cf . v. Commodi 
c 2 et c. 12) neque quod Dio retulerit, imperatoris oratio- 
nem de Avidii consciis incolumitate dandis, quam exeunte 
anno 172 scriptam esse Waddingtonius coniecit, post Fau- 
stinae mortem ad senatum missam esse (Dio 71, 30), Fau- 
stinam vero ante a. 173 non mortuam esse satis constet^), 
quoniam haudquaquam incredibile esse concedo, Lampridium 
in temporis ratione peccavisse atque Dionis narrationem hoc 
uno loco epitomatoris negligentia turbatam esse. At multo 
gravius est, quod, si Waddingtonio adstipulemur , non in 
singuUs tantum rebus^scriptores illos interdum erravisse sta- 
toamus necesse est, sed universum illorum narrationis con- 



edituB est (n. 4544 s Lebas 2525), quem ad CasBinm pertinere Ca- 
vedonittB perspexit. 

1) In Batanea enim et Traohonitide omnes illitituli re- 
perti sunt. 

2) cf. Orelli-Henzen, inscriptt. 6015. 

8 

textum rerumque continuationem plane confusum ac contur- 
batum esse, quamquam Dionem potissimum in temporibus 
exquirendis diligentem fuisse atque res gestas observato 
cuiusque anni ordine deinceps composuisse notum est. 

Recte igitur Dio narrat primum M. Antoninum fratre 
mortuo contra Marcomannos profectum esse, — id quod anno 
169 factum est^) — , deinde barbaros esse victos (a. 171) 
tumAugustum Germanici titulum suscepisse (a. 172); post- 
ea eum Quadis profligatis ))imperatorem Vlla appellatum 
esse (174), denique Avidium Cassium defecisse. Hoc rerum 
ordine, qui cum nummorum testimonio et auctoritate optime 
congruit, evidenter ostenditur, Avidium post Quados a Ro- 
manis victos seditionem movisse, quos quia a. 174 supera- 
tos esse numi testantur, necessario sequitur, ut Avidius non 
iam a. 172 ab imperatore desciverit. Nam quantum prorsus 
omnia misceantur et in contrarium vertantur, si hanc Dio- 
nis de Cassii seditione narrationem vel epitomatoris negli- 
gentia vel fortuito quasi suo loco motam atque alio delatam 
esse coniciamus, facile intelligitur. Quodsi Waddingtonio 
auctore fingamus Cassium iam 172 seditionem concitasse, 
hoc anno cum Jazygibus pacem factam esse necesse sit, 
quam imperatorem ipsa illa seditione coactum composuisse 
Dio expresse (71, c. 17) Harrat. Atqui alio loco idem scri- 
ptor Jazyges iam antea pacem petentes ab imperatore re- 
pulsos esse tradit, quod timuisset ille, ne ab iis sicuti a 
Quadis, qui pacis conditiones paulo ante acceptas violassent, 
deciperetur (cf. Dio 71, 13, vno twv Kovadcov cLTcaxrf 
d-etg e. q. s.). Quadi vero cum Romanis pacem inierunt 
post gravissimam cladem , quam eos accepisse a. 1 7 4 nu- 
morum testiraonio constat. Ergo ante a. 174 pacem cum 
Jazygibus fieri non potuisse neque iam a. 172 imperatorem, 
ut id faceret, Cassii seditione coactum esse patet! — Porro 
Dio Quadis devictis M. Antoninum confestim a militibus 



1) cf. Eckhel Yll p. B7 sqq. 

•imperatorem VII« appellatum esse testatur, id quod a. 174 
factum esse numi docent. Si vero ille a. 172 vel in- 
eunte a. 17 3, ut tumultum Gassianum sedaret in Asiam pro- 
fectus est, a. 174 bello illi et victoriae adesse non potuit, 
quoniam eum a. 176 demum ex Asia rediisse neque per 
Pannoniam terra sed mari rediisse constat; ex quo effici- 
tur, ut non a. 172 sed post annum 174 demum Cassius 
arma moverit. Denique Faustinam a. 174 ab exercitu 'ma- 
trem castrorum' appellatam esse scriptor refert (c. 71, 10 
extr.) ; atqui eam maritum in Asiam comitatam, ubi eo ad- 
venit, de vita decessisse notum est (cf. v. M. Anton. 26, 4); 
ergo ante annum 174 eam in Asiam non profectam esse liquet. 
Quae cum ita sint, aut quaecunque Dio de M. Anto- 
nini vita et rebus gestis tradit, mirum quantum perturbata 
atque inepta sunt aut illud quod supra sumpsimus^ Avidium 
a. 172 ab imperatore descivisse, futile ac perversum est; et 
quoniam fere nihil habeamus cur illi Waddingtonii coniectu- 
rae valde inani assentiamur, qua non modo non toUan- 
tur difficultates, sed vehementer augeantur, Dionis vero nar- 
ratio et aliorum scriptorura et numorum testimonio ubique 
confirmatur, nemini dubium esse potest, quin Avidius Cas- 
sius ))Pisone luliano consulibus((, id est a. 175 seditionem 
concitaverit. Quodsi literas quoque M. Antonini atque Fau- 
stinae a. 1 7 5 scriptas esse ponamus necesse est, recte Borghe- 
sium statuisse intelligiraus, eas ideo genuinas non esse haben- 
das, quia qui scripsit in temporis ratione vehementer peccaverit. 
— Ac primum quidem cum M. Antoninus coniugi querenti, 
wPompeianum generum et seniorem esse et peregrinum« 
(v. Av. Cas. 10, 3), respondit, ut ipsius verba ponam, »Pom- 
peianum nostrum in annum sequentem consulem dixi« 
(c. 1 1 extr.), eundem quem Faustinam eum dixisse apparet. 
Atqui hunc Pompeianum, Lucillae imperatoris filiae maritum 
non a. 175 vel 176. sed a. 173 consulem fuisse constat^), 



1) Borghesius, *lapide delP antioa Narona* OeuvreB V. p. 426. 

ex quo quoniam sequitur, ut imperator istam epistulam a. 
175 scribere non potuerit, eam falsam ac fictam esse liquet. 
Deinde vero in Faustinae literis Fadilla filia perperam 
wpuella virgo« dicitur, quam a. 175 iamdiuviro nuptam 
fuisse Borghesius titulo usus quodam Pompeiopolitano do- 
cuit ^). Nam cum ex hoc monumento a. p. Ch. n. 173 posito 
Claudiura Severum cos. II. imperatoris M. Aurelii Anto- 
nini generum fuisse intelligamus, omnium vero imperatoris 
filiarum, si Lucillam Pompeianis uxorem exceperis, illo anno 
vel ante eum sola Fadilla iam nuptiis matura esset (Borghesi, 
1. 1. p. 433) nuUam nisi Fadillam Severus a. 173 in matrimonio 
habere potuit, quem et ipsum Pompeiano excepto omnium 
imperatoris generorum natu maximum fuisse constat^). Quae 
cum ita essent illam epistulam, qua ipsa mater Fadillam 
a. 175 puellam virginem nominasse dicitur, ab imperitis- 
simo quodam scriptore, qui veritatis prorsus nuliam rationem 
habuit, fictam esse statuamus necesse est. 

Epistulas subsequitur M. Antonini oratio ad se- 
natum missa (v. Av. C. c. 12), qua consciis Avidii se 
veniam daturum esse exponit. Unde Gallicanus eam peti- 
verit quamquam ipse non addit, tamen quin ex eodem scri- 
ptore, ex quo literae illae, sumpta sit non dubium esse vi- 
detur; nam quae contra disputavit Dirksenus (1. 1. p. 219), 
qui eam ad Marium Maximum auctorem referendam esse de- 
monstrare conatur, mihi quidem probare non potuit. — Ac 
primum recte miremur hac oratione a. 175 scripta Pom- 



1) idem 1. 1. p. 429. cf. C. I. G. 4551 kya&^ tu/j. /V. KXav' 
6iov 2afirJQov &)g vnarov 7tov%C<ftxa ya/ifigov Kalaagog M, AvQtj' 
XCov IdvKov^Cvov ZefiaaTOh (sic emend. Borghesius pro ZefirJQov) na^ 
TQ(ova xal xrCaTijv 1} fjiriTQonoXig Jlofjinriionoltg Sia 77. dofiiTCov Avyov- 
QeCvov (sic Borghes. pro AvtoqsCvov) KXtoiCov KaXfitCvov nQmov «(>- 
XOVTogx '^orj. hei, 

2) Severus erat a. 173 consul 11. Alii M. Antonini generi 
Antistius Burrus et Petronius Mamertinus processerunt primo con- 
sules demum a. 181 vel 182. 

peianum imperatoris generum, quem se consulem dixisse 
M. Antoninus ficta illa epistula coniugi nuntiavisse fer- 
tur, tanquam consulem designatum senatoribus commodari, 
quamquam neque verba, quibus imperator utitur, ad iliius 
aetatem quadrant neque ille hoc anno vel insequente re- 
vera consul processit. At ne temere orationis fidem infa- 
memus, Borghesius etiam ad alium quendam verba illa 
spectare posse observavit, ad Claudium Pompeianum Quin- 
tianum *), quem, cum neptis imperatoris esset maritus, et 
ipsum generum imperatoris dicere licebat^). Magis vero 
ipsa orationis summa a veritate abhorrere videtur ; nam cum 
et Dio et Maximus sive Capitolinus imperatorem, qua esset 
clementia ac mansuetudine, Cassii conscios venia atque inco- 
lumitate donasse atque a senatu petivisse testentur, ne gra- 
vius in noxios facinoris animadverteret neve qui senator 
capite puniretur^), ista oratione a Gallicano prolata non 
modo senatores atque equites capitis absolvi iussisse verum 
etiam vel moUissima poenarum genera iis condonasse fertur. 
rogavisse enim senatum, ut ipsa verba ponam, ut wconscios 
senatorii ordinis et equestrisa caede, a proscriptione, a 



1) Borghes. 1. 1. p. 442. cf. Dio 72, 4, 4 sq. — Laraprid. 
y. Gommodi c. 4, 2 (5, 12). Herodian. 1, 8, 5. Qaamquam quod 
Herodianus enm a. 182 ^veaviaxov fuisse dicit, non cadere videtur 
in illum, qui iam a. 175 vel 176 consul processit. 

2) cf. Ulpian. in Digest. 50, 16^ 136: Generi appeUatione et 
neptis et proneptis tam ex filio quam ex filia editorum ceterarumque 
maritos contineri manifestum est. 

3) cf. Dio 71, 30, 2 , , , fxrj yivoiro, ^(prjf firiSiva vfimv (soil. 
ordinis senatorii) hii ifxov , , , atpayfjvai, — id. 71, 28, 2: 6 amog 
tmv fiovksvTijV Tiva t(ov ahv t^ K. ovt aniatpa^sv ovts tdriaev e. q. s., 
Gapitolin. *y. M. Ant. c. 25 petit nequi senator tempore princi- 
patus sui occideretur, ne eius poUueretur imperium. eos etiam, qui 
deportati fuerant, revocari iussit, cum paucissimi centuriones capite 
essent puniti. (Eadem iisdem fere verbis tradit Gallioanus 
V. At. G. c. 8, 7 Mariom Mazimum secutas.) 

timore, ab infamia, ab invidia et postremo, ab omni 
vindicaret iniurial« Atqui cum Dio (71, 28) complu- 
res viros senatorii quoque ordinis damnatos esse refert tum 
e iurisconsultorum libris discimus^), huius seditionis causa 
M. Antoninum ultro constituisse, ut si quis laesae maiesta- 
tis convictus esset, eius etiam mortui bona fisco vindicaren- 
tur. Quare quia non verisimile esse videtur, imperatorem 
illam omnium rerum veniam atque impunitatem oratione sua, 
quae fere pro lege valebat, constitutam postea revocasse 
atque in irritum vindicavisse, ex iis quae revera eum egisse 
ac rata esse voluisse scimus, coUigere licet, istam a Galli- 
cano Cassii vitae insertam orationem non ipsius fuisse, sed 
rhetoris cuiusdam, qui cum M. Antonini misericordiam atque 
indulgentiam quam maxime illustrare atque augere studeret, 
eum prolixius atque effusius poUicentem faceret, quam ipse 
imperator promittenda esse putabat. Sed haec leviora esse 
concedo. Maximi tamen est momenti ad hanc quaestionem 
persolvendam, quod quae Dio ex genuina imperatoris ora- 
tione ad senatum missa verba afifert insignia, ea ipsa in 
orationis exeraplo a Gallicano prolato non inveniuntur *). 
Nam quoniam ea fortuito excidisse vel a scriptore omissa 



1) cf. Pauli lib. singular. 'depublicis iudiciis' et Marciani 
lib. I. *de piiblicis iudiciis* tit. ad legem luliam maiestatis* in God. 
lustin. IX. 8, 6. 

2) Xiphilin. (71, 30, 2) baec verba servavit: -MfjiriyaQ yivoiTOy 
etpij, firiSivu vfi€jv in ifiov firixs r^ if/y f^^iTe Ty vfAxiQtf ^fl(p(p aqxt' 
y^vat.^ xal riXog ^(prj »on av fjrj tovtov tv/(Oj <fn€v(T<o ngos tov t^- 
vaTov.€ Paulo accuratius loannes Antiochenus (frg. 118 M.) 
Dionis locum excerpsit: iniaTStXs (M. Antoninus) tJ /Soi/Ajf . . . ^y 
S^ovv ToiavTa' 9lx€T€vo} vfjiagf (a fiovlrj, xa-d-agav fJiov Tr^v ngxrjv 
ano navTog aVfiaTog fiovXevTixov (pvka^aad-ai. firi yivoiTO€ 
e. q. s. Quibus verbis plane cougruunt quae CapitoUnus tradit Ma- 
ximum secutus (v. M. Ant. c. 25) : »petit (M. Antoninus) ne qui sena- 
tor tempore principatus sui occideretur, ne eius pollaeretur 
imperiumc. Sednehaec quidem in ista Gallicani oratione legimas. 

esse vix credibile est, inde necessario sequi existimo, ut 
istud Galiicani exemplum fictum ac commenticium sit. 
Quibus causis si quis nondum adductus sit, ut mihi assen- 
tiatur, eum cum ista imperatoris quae fertur oratione ge- 
nuinas M. Antonini epistulas ad Cornelium Frontonem com- 
parare . velim; tantum enim diflferre illius corruptissimum 
sermonem ab ea, quam hae exhibent, elocutione, ut eidem auctori 
attribui non possint, quivis intelligat* Sed satis est id uni- 
verse significaSse; hoc unum tantum animadvertam , in ista 
quoque oratione »tyrannidis« vocabulo eam vim et senten- 
tiam esse subiectam, quam ab huius aetatis consuetudine 
dicendi plane abhorrere iam supra notavi. 

Venimus ad M. Antonini epistulam, qua se Avidium 
Cassium omnibus legionibus Syriacis praefecisse praefecto 
nuntiat. Quo tempore ea scripta sit, evidenter liquet. Nam 
quod et imperator et praefectus vehementer queruntur, mi- 
lites Syriacos luxuria diffluentes atque eflfeminatos ad intem- 
perantiam et nimiam licentiam redactos ^) esse, id non con- 
venit nisi initio belli Parthici, quo legiones et lascivia et 
otio diutino corruptas atque dissolutas adversis proeliis ita 
perculsas fuisse Fronto testatur, ut ad primum Parthorum 
conspectum terga verterent ^). Posteriore vero tempore, cum 
legiones severiore disciplina coercitae Parthis devictis pristi- 
nae gloriae memoriam renovassent, imperatorem illo modo 
iudicare non potuisse, quivis concedat. Itaque quoniam 
M. Antonini aetate cum provinciae administratione summum 
imperium coniunctum fuisse constat, ita ut legatus Augusti 
pro praetore et iurisdictionis potestatem gereret et militi- 



1) of. V. Av. C. 6, 5 : >Avidio legiones Syriacas dedi diffluen- 
tes luznria e. q. 8.< — ibd. 5, 10. 

2) cf^Fronto, epist. ad Verum inip. II, 1 (p. 128 Naber). 
lExercitus tibi traditus erat luxuria et lascivia et otio diutino cor- 
ruptusc. — Idem »principia historiae* (p. 206 sq. Naber): »Cor- 
ruptissimi vero omnium Syriatici milites, seditiosi, contumaces . . . 
Praeter huiuscemodi dedecora malis proeliis ita perculsi« e. q. s. 

bus praeesset, Avidium Cassium si isti imperatoris epistulae, 
qua legionibus praefectus esse dicitur, fidem habemus, ini- 
tio belli Parthici (id esta. 162) legatum Augusti pro prae- 
tore provinciae Syriae fuisse necesse est, id quod cum alii 
vv. dd. tum Borghesius pro certo habebant'). Atqui titulo 
quodam in Syria reperto, quo imperatores M. Aurel. An- 
toninus et L. Aur. Verus Armeniaci per lulium Verum 
leg. pr. pr. prov. Syriae viam restituisse praedicantur, 
plane evincitur, Cassium non modo initio belll, a. 162, sed 
ne a. 164 quidem Syriae legatum fuisse^). Ergo epistulas 
istas et imperatoris et praefecti falsas et a scriptore poste- 
rioris aetatis confictas esse manifesto apparet^); qui cum 
Avidio Cassio, quem per totum bellum virtute ac forti- 
tudine excelluisse sciret, inde ab initio summam belli dda- 
tam esse fingeret, perperam id quod suo tempore institu- 
tum erat et usu receptum, ut alius esset provinciae prae- 
ses alius dux legionum, iam M. Antonini aetati attri- 



1) cf. Borghesii literas ad Amatium missas (a. 1817). Oeavres 
VI. p. 93. 

2) Orelli, inscriptt. n. 4997 (Lebas 1874). Bepertas est titu- 
las apud Abilam Lysaniae. Tempus quo positus sit eo definitur quod 
imperatores Armeniaci dicti sunt, quem titulum M. Antoninum 
ante a. 164 non susoepisse constat. cf. Eckhel VII. p. 72 etWad- 
dington >Sur les legats de Syrie . . . de Trajan a Septime Se- 
vere«. (Academie des inscr. et b. 1. 1865, p. 116 sqq.) — Atridio 
Corneliano, qui legatus Syriae erat a. 162 (cf. Henzen, inscriptt. 
5484), a Parthis victo successit Annius Libo (cos. 128. cf. v. 
L. Veri c. 9), Liboni lulius Verus, Vero Avidius Gassius, 
Cassio P. Martius Verus (175). Quo anno Cassius luUo Vero suc- 
cesserit non constat; sed iam tum, cum L. Verus Romam rediret, 
(a. 166) legatum fuisse e Veri epistula ad Frontonem (11. 3 Naber) 
coUigendum esse videtur. « 

3) Ex istis igitur literis effici non potest id quod Hirschfeldio 
visum est (»Jhb. f. Philologie< 1868 p. 695), ut iam M. Antonini 
aetate copiarum militarium vel commeatus oura praefectis praetorio 
commissa sit. 

buit. Quem autem honorem re vera Cassius in bello Par- 
thicio sustinuerit priusquam legatus pr. pr. Syriae factus est, 
si quaerimus, mihi quidem id veri simillimum esse videtur, 
eiim sicuti M. Fontium Laelianum illum a Frontone lauda- 
tum *), qui postea et ipse provinciae Syriae praeerat^), inter 
L. Veri imperatoris comites fuisse®); qui cum ipse An- 
tiochiae desideret haud scio an illum sua vice fungi iusserit^). 
Nam quod scriptor quidam fide indignus Cassium legionem 
tertiam Gallicam duxisse refert *), et ea potissimum in seditione 
illi dedita et devota fuisse videtur^), vix inde coHigendum 
esse existimo, illum initio belli huius legionis legatum fuisse. 
— Sed ut ad falsas istas epistulas revertar, quam inepte 
atque ridicule fictae sint iam ex eo intelligi posse moneam, 
quod versu quodam »a bono poeta dicto et omnibus fre- 



1) cf. Fronto ad Verum II, 1 (p. 128 Naber) 'vir gravis et 
veteris disciplinae Laelianns Pontianas' e. q. s. 

2) cf. Waddington 1.1. p. 121. 'Gomes divi Veri titulo 
quodam Romae reperto nominatur, cnius notitiam debeo L. Reniero 
(academie des inscr. et b. 1. 1864 p. 255). 

3) cf. Gapitolin v. Veri 7, 6 »ad Eufraten impulsu comitum 
suorum . . . profectus estc — ibd. 7, 8 confecto bello provincias 
vero comitibus suis regendas dedit. — De comitibus imperato- 
rum luculenter disseruit Mommsenus in »Hermesc IV p. 120 sqq. 

4) cf. Dio. vel potius Xiphilin., qui hanc operis partem nimis 
negligenter excerpsit (71, 2, 2): ^avrog fjikv (Aovxiog) iv ry nolH 
ixtt&riTo , . . KaatTltp Sh za arQttTSvf^oTa inirQBxpB. Nec tamen vereor 
ne quis his Xiphilini verbis literis illis M. Antonini fidem augeri 
iudicet. 

5) cf. quae Lucianus (1. 1. c. 31) e libro cuiusdam, qui de 
beUoParthico scripserat, affert: ». . . ttXXtt xttl ra nQooifnov rr^g Yv- 
9iMrig fjSr} awr^rttXTtti, xai ro tqItov rctyfia xa\ ol KiXroi xa\ 
MttvQCDV fjLolQtt (ov*?) oXCyri avv KttoaCt^, navrig ovroi insQttitid-iiattv 
rbv ^IvSov nofTttfiov, 

6) Velut Avidii Gassii ita legionis quoque III Gallicae nomen 
in titulis nonnullis erasum est. Gf. quae notavit Waddingtonius 
ad »Leba8, insoriptionsc n. 1845 et 2488. 

quentatott imperator praefecto probavisse dicitur, ^milites 
regi non posse, nisi vetere disciplina.« 

Bestat, ut de Avidii Gassii ad generum suum 
literis (v. Av. G. c. 14) disseramus, quas vel propter ea 
suspectas esse, quod ceteras omnes epistulas eidem vitae 
insertas falsas esse demonstravimus^ nemo, opinor, negave- 
rit. Sed non desunt gravissima argumenta, quibus revera 
eas commenticias esse evidenter comprobari possit. Ac pri- 
mum mea quidem sententia ex ipsa rerum inopia ac ver- 
borum sonitu inani colligere licet non tam ducis illius esse 
epistulam quam rhetoris cuiusdam. Nam in secreta ac fa-. 
miliari epistula, quam nescio unde scriptor deprompserit, si 
Cassius de rerum statu ac condicione et de natura mori- 
busque imperatoris egisset, non dubium est, quin quae vel- 
let atque sentiret libere expositurus atque de suis consiliis 
seditionisque successu vel aliis rebus maximi momenti accu- 
ratius disputaturus fuerit. At in isto literarum exemplo 
nihil fere tale legitur, ex quo non modo nihil novi vel oc- 
culti de Gassii voluntate conatisque discimus, sed ne id 
quidem, quod scriptor testatur^), conicere possumus, tunc 
iam eum a.militibus imperatorem appellatum esse ac con- 
tra Antoninum arma movisse. Quae vero de moribus cor- 
ruptis et de praesidum avaritia ac cupiditate universe de- 
clamantur, adeo futilia ac decantata sunt, ut plane rhetorum 
officinam redoleant, quorum proprium erat, cum et rerum 
et personarum parum notitiae vel rationis haberent, locos 
communes volvere atque vulgares inanesque deelamationes 
conficere. Manifestius tamen in mendacio falsarius depre- 
henditur, cum haec verba, quae ponam, Gassium scripsisse 
fingit: ))Ego vero istis praesidibus provinciarum — an ego 
proconsules an ego praesides putem, qui ob hoc sibi 
a senatu et ab Antonino provincias datas credunt, ut 



1) cf. 14; 1 vexstat epistula eins (f cil. Cassii) ad generum suam 
iam imperatoris.c 

liixurientur?« (c. 14, 7). Quibus verbis postquam scriptor 
primo omnes, quicunque provinciis praeerant, generali prae- 
sidum nomine notavit, hoc ita accuratius definit, ut quasi 
genusin species partiens eos, quibusa senatu, et eos, qui- 
busab imperatore provinciae datae sint vel, ut ipsius ver- 
bis utar, proconsules et praesides distincte discemat. 
Atqui quoniam praesidis nomen generale fuisse, eoque et pro- 
consules et legatos Gaesaris praesides appellatos esse satis 
constat *), ex hoc ipso evidenter liquet, eodem nomine Avi- 
dium non potuisse eos tantum significare, qui imperatoriis 
provinciis praeessent; neque enim partem, quae generi subest 
eodem verbo appellare licet, quo genus ipsum appeUamus. 
Mirum sane esse videtur, omnino quemquam, nedicam Avi- 
dium, quippe qui ipse legatus Augusti esset, adeo peccasse 
et nomina confudisse. Sed quamvis M. Antonini aetate 
verba illa inepte atque absurde dicta esse appareat, tamen 
si posteriora tempora respexeris, apte et recte esse usurpata 
concedes. Nam cum in. p. Ch. n. seculo exeunte, vetere 
provincias administrandi ratione commutata, in locum lega- 
torum Aug. pr. pr. qui provinciis cum imperio praefuerant, 
magistratus succederent, qui iurisdictionis tantum potesta- 
tem gerebant, ii ordinis equestris viri praesidum nomine 
proprie appellabantur ^) , ita ut hoc tempore rectissime 



1) cf. Macri verba (in Digest. I, 18, 1): ^praesidis nomen 
generale est, eoqne et proconsules et legati Caesaris et omnes pro- 
vincias regentes, licet senatores sunt, praesides appellantnr . 

2) cf. Mommsenus: AnaU. epigr. XX. (Berichte der kgl. 
sachs. Ges. derW. 1852, p. 221), Borghesius annali 1.853 p. 201. 
Henzenns annali 1860 p. 39. — Quo tempore novi illi magistra- 
tus, praesides viri perfectissimi, exstiterint, parum liquet. 
Henzenus eos ab imperatore Aureliano (270—275) institutos esse 
opinatus est. Borghesins, quem sequitur Aemilius Euhn(in 
Ubro *Die stftdt. und bfirgerl. Vfg. d. r. R.* H, p. 207 sq. 1865), 
e Lampridii verbis (v. Alex. 8ev. o. 24): >[Alexander Severus] 
provincias legatorias praesidiales plarimas fecitc, colligendum esse 

scriptor provinciarum rectores in proconsules, qui sena- 
torias provincias administrarent, etin praesides, qui Cae- 
sarum provinciis praeessent, dividere posset. Si vero in 
ista Avidii Gassii quae fertur epistula illius rerum muta- 
tionis mentio vel significatio quaedam apparet, eam multis 
annis post Avidii mortem fictam esse necessario sequitur. 

Quae cum ita sint, si quaerimus, quaenam in istis 
literis fingendis scriptor sibi proposuerit, mihi quidem id po- 
tissimum egisse videtur, ut et Avidii Cassii et aliorum ho- 
minum, de quibus narraret, consilia quam vehementissime 
iUustraret eorumque imagines quam maxime expressas le- 
gentium oculis subiceret. Itaque non satis esse ratus eorum 
ingenia moresque simpliciter describere ac nude nar- 
rare, summam fuisse M. Antonini clementiam, summam 
Avidii Cassii severitatem, illos ipsos loquentes induxit, ut in 
familiaribus et in publicis literis suis verbis, quae vellent 
atque sentirent, exponerent ac comprobarent ; id quod 
quantum et ad narrationem exornandam et ad legentium 
animos movendos atque oblectandos pertinuerit, quivi ipse 
intelligat. 

Haec habui, quae de epistulis Oassii vitae insertis di- 
cerem. Vereor, ne multis in his quisquiliis ineptiisque re- 
futandis longior fuisse videar. Sed et virorum doctorum 
argumenta, qui has epistulas falsas esse nuper negaverant, 



censuit, hano imperatorem (222-285) primum praesides vt. pp. 
sine imperio provinciis praefecisse. At recte monaerat Momm- 
senas (1. 1. adnot. 15), ante Maximinorum (235—238) vel Gordia- 
norum 238 — 244) principatum hanc administrationis mutationem non 
factam esse, quia sub Maximinis et Gordianis ubique provinciarum 
legatos Aug. pr. pr. senatorii ordinis fuisse tituli testantur. Qua 
de causa illas quoque senatus literas, Maximinorum vitis inser- 
tas (Capitol. v. Max. c. 15), falsas esse statuamus necesse est^ qui* 
bos senatus ^proeoruiUibut y praeaidibus, legatis (scil. legionum), 
dacibusc e. q. s. salutem dizisse fertar. 

accuratius examinare ac refellere, et horum scriptorum 
naturam voluntatemque hoc loco copiosius exponere atque 
illustrare opus erat, ut totius nostrae de omnium literarum 
actorumque fide et auctoritate quaestionis certum ac firmum 
quasi fundamentum iaceretur. 



Carolns Gzwalina de yita sna. 



Natus sum Gedani a. d. XI. Kal. Septembr. a. 1847, 
patre lulio, gymnasii Gedanensis professore, matre Aemilia 
de gente Wittrin, cuius mihi infanti praematura morte ereptae 
partes amantissime suscepit altera mater Henrietta de gente 
Marquardt. Fidem profiteor evangelicam. Literarum pri- 
mordiis imbutus patriae urbis frequentavi gymnasium quod 
tunc Engelhardtio v. c. directore florebat. Ubi cum optimis 
praeceptoribus usus historiae imprimis studium, duce Theo- 
doro Hirschio professore nunc universitatis Gryfswal- 
densis, adamassem, ineunte veri anni 1866 academiam adii 
Fridericiam Guilelmiam Rhenanam. Postquam ibi per 
quinque semestres summo cum fructu et historicis et phi- 
lologicis studiis operam navans prodocentes audivi Ber- 
naysium, lahnium, Nissenum, de Noorden, Schaeferum, 
Springerum, de Sybel, cqntuli me Berolinum, ubi unum 
annum versatus scholis interfui Mommseni, Eudorffii, Tren- 
delenburgii. Bonnam reversus auctumno a. 1869 usque 
ad hoc temporis momentum, ut examina absolvam, hic com- 
moror. Bonnae Sybelii, Schaeferi, Kampschultii benevo- 
lentia seminarii sodalibus adscriptus sum, Berolini Momm- 
senus benignissime permisit, ut exercitationibus historicis 
interessem. 

Quibus viris doctissimis omnibus gratias ago quam ma- 
ximas, imprimis vero Hirschio etSchaefero et Momm- 
seno optime de me meritis, quorum memoria pio gratoque 
animo semper mihi colenda erit. 



Sententiae controyersae. 



1. Treb. PolL vit. Gallien. c. 12, 1 pro consulta scriben- 
dum est consulatu. Consules erant Valerianus et 
Lucillus a. p. Ch. n. 265. 

2. Herodian. 1. VII. 1, 3 pro *^«t avveidrjaeiog evyevovQ 
legendum esse videtur, Vov yevovg (cf. Capitolin. vit. 
Maxim. c. 9 init. conscios generis sui interemit). 

3. Laterculum provinciarum Eomanarum Veronense c. a. 
297 perscriptum esse rectissime Mommsenus statuit. 

4. Phoebidas imprudente Agesilao Thebas occupavit 

5. Gesta Henrici imperatoris metrice scripta genuina sunt. 

6. Geographia est fundamentum historiae. 

7. Historicum non nisi philologum, philologum non nisi 
historicum esse contendo. 

